
СНЦ „МИГ ОБЩИНИ ЕЛЕНА И ЗЛАТАРИЦА“

5070, гр. Елена, област Велико Търново, ул. „Поп Сава Катрафилов“ № 25
 e-mail: vomr@elena.bg                                                         web: vomr.elena.bg 
   телефон 0879 101 403                                                            ЕИК 175872469





ПРОТОКОЛ № 1

ОТ ЗАСЕДАНИЕ НА ОБЩО СЪБРАНИЕ
НА СДРУЖЕНИЕ С НЕСТОПАНСКА ЦЕЛ
„МИГ ОБЩИНИ ЕЛЕНА И ЗЛАТАРИЦА”

Днес, 29.01.2026 г. в 11,30 ч. в театралната зала в сградата на Общностния център в град Елена, намиращ се на ул. „Поп Сава Катрафилов” № 25 се проведе заседание на Общо събрание на Сдружение с нестопанска цел „МИГ общини Елена и Златарица”, свикано по инициатива на Управителния съвет с решение от 15.01.2026 г.
Общото събрание бе открито от председателя на Управителния съвет инж. Дилян Млъзев, който извърши надлежна проверка на предварителната регистрация на участниците съгласно чл. 27 от Устава на Сдружението и обяви, че всичките му членове са редовно уведомени за Общото събрание по реда на чл. 26 ал. 3 от Устава на сдружението. Към момента на провеждането на Общото събрание членовете на Сдружението са 35. На Общото събрание има регистрирани и присъстват 22 члена. Г-н Млъзев обяви, че необходимия за вземане на решения кворум е налице и Общото събрание може да взема легитимни решения. 
На заседанието присъстват (без право на глас) членовете на екипа – инж. Георги Коларов и Надежда Стоянова.
С оглед законосъобразното протичане на събранието г-н Млъзев предложи да бъде избран Председателстващ на събранието, секретар и преброител. Госпожа Таня Лазарова предложи инж. Дилян Млъзев за председател на събранието, Надежда Стоянова за секретар /протоколчик/, а Димитринка Иванова за преброител. Не постъпиха други предложения. 
Предложението бе подложено на гласуване.

Гласували:  „ЗА“ - 22 гласа, „против” – няма, „въздържали се” – няма. 
Председателят на събранието предложи заседанието да премине при следния Дневен ред:
1. [bookmark: _GoBack]Приемане на годишен доклад за дейността за 2025 г.;
2. Отчет за изпълнение на Програмата за дейността за 2025 г.;
3. Приемане на годишен доклад за изпълнение на СВОМР по подмярка 19.2;
4. Приемане на годишен доклад за изпълнение на дейности и разходи за 2025 г. по подмярка 19.4;
5. Приемане на годишен финансов отчет за 2025 г.;
6. Приемане на окончателен доклад за изпълнение на СВОМР /2016-2025 г/; 
7. Определяне на членския внос за 2026 г.;
8. Организационни и други въпроси.

Други предложения по дневния ред не бяха направени и същият бе подложен на гласуване.

Гласували:  „ЗА“ - 22 гласа, „против” – няма, „въздържали се” - няма. 

Председателят на събранието отбеляза, че писмените материали, свързани с дневния ред на събранието, са били на разположение на членовете повече от 7 дни преди датата на провеждане на заседанието в офиса на МИГ, както и че материалите са изпратени на личните им електронни адреси.

По т. 1 от Дневния ред: Председателят на ОС представи на присъстващите членове годишния доклад за дейността за 2025 г. 	По време на доклада г-н Млъзев подчерта, че през 2025 г. е спазено разписаното по Стратегия процентно съотношение на публичен и частен сектор в състава на Общото събрание на СНЦ „МИГ общини Елена и Златарица“. Докладът включва следните теми:
1. Дейност и състояние на сдружението – представено бе управлението на сдружението – ОС и УС. През 2025 г. са проведени 1 заседаниe на Общото събрание и 6 заседания на УС. Протоколите от заседанията са качени на интернет страницата на сдружението.
2. Управление на СВОМР – г-н Млъзев представи всички действия, които са предприети от УС и екипа на МИГ през 2025 г. за изпълнение на СВОМР. Председателят информира присъстващите за извършените дейности по информиране и публичност, извършени през 2025 г, включващи постоянно действащ сайт на сдружението и отпечатани печатни и рекламни материали. 
Извършени са дейности по актуализация на СВОМР и е подготвен пакет от документи, с които е кандидатствано пред УО на СПРЗСР по процедура за финансиране на МИГ за  програмен период 2023-2027 г. Отговорено е на допълнителни въпроси, постъпили по процедурата и стратегията на СНЦ „МИГ общини Елена и Златарица“ е одобрена за финансиране.
3. Други дейности – сдружението е активен член на Асоциация Българска национална ЛИДЕР мрежа и като такова участва в организираните през 2025 г. мероприятия.
4. Изпълнение на целите, заложени в СВОМР - Общата одобрена стойност на безвъзмездната финансова помощ до момента представлява 110 % от сумата предвидена в Стратегията за подпомагане на проектни предложения. Постигането на целите на стратегията е обвързано с подготовката и изпълнението на качествени проекти по различните мерки. През 2025 г. са сключени 3 договора и 4 анекса с бенефициенти.
5. Постигнато въздействие от изпълнението на СВОМР върху групите/секторите от заинтересовани лица на територията на МИГ - За въздействие може да се съди от участието на заинтересованите страни в мероприятията, организирани от екипа на МИГ.  
6. Постигнато въздействие от СВОМР върху групите уязвими и малцинствени групи - Уязвимите и малцинствени групи също бяха обект на информиране, консултирани са за възможностите за подпомагане на техни идеи, бъдещи планове и инвестиционни намерения.
7. Имущество и приходи от други дейности - Няма приходи от други дейности и не са закупени дълготрайни материални активи през 2025 г.
8. Финансов резултат - е положителен към 31.12.2025 г. и е в размер на 11 хил. лв. и е отразен в Пасива на Баланса.
9. Възникнали трудности и предприети действия за преодоляването им - През отчетния период възникналите проблеми от организационен и технически характер са решавани от членовете на УС  и екипа на МИГ в оперативен порядък
След приключване на представянето на доклада, г-н Млъзев даде думата на членовете на членовете на ОС да направят своите коментари и да зададат своите въпроси. Такива не последваха.

Председателят на ОС предложи за гласуване следния проект за решение: Общото събрание приема годишния доклад за дейността за 2025 г. 
Гласували:  „ЗА“ - 22 гласа, „против” – няма, „въздържали се” - няма. 
На основание чл. 25 ал. 1 т. 8 и чл. 73 от Устава Общото събрание на СНЦ „МИГ общини Елена и Златарица“

РЕШИ: Общото събрание приема годишен доклад за дейността за 2025 г.

По т. 2 от Дневния ред: Председателят даде думата на изпълнителен директор на МИГ инж. Георги Коларов да представи Отчета за изпълнението на програмата за дейността за 2025 г. Всички дейности на сдружението са структурирани преимуществено в две направления -изпълнение на задачи при осъществяване на подмярка 19.2 „Прилагане на операции в рамките на стратегии за ВОМР” и изпълнение на задачи при прилагане на подмярка 19.4 „Текущи разходи и популяризиране на стратегия за ВОМР” като основен приоритет бе кандидатстването за финансиране за новия програмен период.
	Всички предвидени дейности в програмата са изпълнени в рамките на предложените начини, одобрените средства и при спазване на сроковете, заложени в нормативната уредба.

Председателят даде думата на членовете на ОС да направят своите коментари и да зададат своите въпроси.  Такива не последваха.

Председателят на ОС подложи на гласуване следния проект за решение: Общото събрание приема Отчет на Програма за дейността за 2025 г.
Гласували:  „ЗА“ - 22 гласа, „против” – няма, „въздържали се” - няма. 
На основание на чл. 25 ал. 1 т. 8 от Устава Общото събрание на СНЦ „МИГ общини Елена и Златарица“

РЕШИ: Общото събрание приема Отчета на Програма за дейността за 2025 г.

По т. 3 от Дневния ред: Председателят даде думата на изпълнителен директор на МИГ инж. Георги Коларов да представи годишния доклад за изпълнение на СВОМР по подмярка 19.2. 
В изпълнение на програмата за дейността за 2025 г. бе приключен един прием по подмярка 4.2 без постъпили ПП, сключени са 3 АД с бенефициенти и 4 анекса. Присъстващите бяха запознати с постигнатите резултати по мерките от СВОМР. Извършена бе от екипа оценка на цялостното изпълнение на стратегията, която е качена на сайта на сдружението.

Председателят на ОС предложи за гласуване следния проект за решение: Приемане на годишен доклад за дейността за 2025 г по подмярка 19.2 „Прилагане на операции в рамките на стратегии за Водено от общностите местно развитие” от СВОМР.

Гласували:  „ЗА“ -22 гласа, „против” – няма, „въздържали се” - няма. 

Решение: На основание на чл. 25 т. 8 от Устава на МИГ Общото събрание приема годишен доклад за дейността за 2025 г по подмярка 19.2 „Прилагане на операции в рамките на стратегии за Водено от общностите местно развитие” от СВОМР.

По т. 4 от Дневния ред: Председателят даде думата на изпълнителен директор на МИГ инж. Георги Коларов да представи годишния доклад за изпълнение на дейности и разходи за 2025 г. по подмярка по 19.4 „Текущи разходи и популяризиране на стратегия за ВОМР”. 
Представени бяха дейностите по управление и публичност през 2025 г. Подадени са 4 заявки за плащане към ДФЗ, които са възставени в рамките на годината в пълен размер. Изпълнено е съотношението в бюджета и като добра практика може да се посочи представянето на бенефициенти и изпълнените от тях проекти чрез кратки филми. Същите са качени на сайта на МИГ и в социалните мрежи.

Председателят на ОС предложи за гласуване следния проект за решение: Приемане на годишен доклад за изпълнение на дейности и разходи за 2025 г. по подмярка по 19.4 „Текущи разходи и популяризиране на стратегия за ВОМР”. 

Гласували:  „ЗА“ - 22 гласа, „против” – няма, „въздържали се” - няма. 

Решение: На основание на чл. 25 т. 8 от Устава на МИГ Общото събрание приема годишен доклад за изпълнение на дейности и разходи за 2025 г. по подмярка по 19.4 „Текущи разходи и популяризиране на стратегия за ВОМР”. 

По т. 5 от Дневния ред: Председателят на ОС покани Георги Коларов да представи пред членовете годишния финансов отчет на сдружението за 2025 г. Той поясни, че ГФО на организациите с нестопанска цел се изготвя според нормативните изисквания и съставните му части са: Счетоводен баланс, Отчет за приходите и разходите от нестопанска дейност, Отчет за заетите лица, средствата за работна заплата и други разходи за труд за 2025 г. и приложения. През 2025 г. сдружението не е извършвало стопанска дейност. В Счетоводния баланс, статия Други резерви показва резултата от дейността на сдружението, който представлява разликата между направените разходи и получени приходи, посочена в Отчета за приходите и разходите от нестопанска дейност. Разходите в ОПР се посочват като разходи за регламентираната дейност и административни разходи. Приходите са от постъпления от членски внос и от средства за финансиране по проекта. Финансовият резултат на сдружението е 11 хил. лв. От собствените средства на сдружението е заплатени заплати и осигуровки на служителите, консултански услуги във връзка с актуализиането на СВОМР преди кандидатстването пред УО на СПРЗСР, електронен подпис, телефон и интернет услуги и други дейности, посочени в доклада по т. 1 от дневния ред на събранието, които са направени през последното тримесечие и които не са включени към заявките към ДФЗ.
	Председателят даде думата на членовете на ОС да направят своите коментари и да зададат своите въпроси. Такива не последваха.

Председателят на ОС подложи на гласуване следния проект за решение: Приема Годишен финансов отчет на Сдружение „МИГ общини Елена и Златарица”за 2025 г. / Счетоводен баланс, Отчет за приходите и разходите от нестопанска дейност, Отчет за заетите лица, средствата за работна заплата и други разходи за труд за 2025 г. и приложения/ и да се предприемат необходимите действия от Председателя на УС за публикуването му в Търговския регистър.
Гласували:  „ЗА“ - 22 гласа, „против” – няма, „въздържали се” - няма. 
На основание на чл. 25 ал. 1 т. 8 и чл. 75 от Устава Общото събрание на СНЦ „МИГ общини Елена и Златарица“

РЕШИ: Общото събрание приема Годишен финансов отчет на Сдружение „МИГ общини Елена и Златарица” за 2025 г. /Счетоводен баланс, Отчет за приходите и разходите от нестопанска дейност, Отчет за заетите лица, средствата за работна заплата и други разходи за труд за 2025 г. и приложения/. Възлага на председателя на УС да предприеме необходимите действия по публикуването му в Търговския регистър.

По т. 6 от Дневния ред:
Председателят на ОС покани г-жа Надежда Стоянова – експерт по прилагане на СВОМР да представи на присъстващите окончателния доклад по изпълнение на СВОМР за периода 2016-2025 г. Тя презентира изпълнението на СВОМР по отделните мерки в проценти,  средства, приоритети и индикатори. Общото изпълнение на СВОМР за периода е 110 %, с което се счита, че СВОМР в нейната финансова част е изпълнена.
	Председателят даде думата на членовете на ОС да направят своите коментари и да зададат своите въпроси. Таня Лазарова изказа благодарност към екипа за успешно изпълнената СВОМР.

Председателят на ОС подложи на гласуване следния проект за решение: Приема окончателен доклад за изпълнение на СВОМР в периода 2016-2025 г.
Гласували:  „ЗА“ - 22 гласа, „против” – няма, „въздържали се” - няма. 
Във връзка с чл. 25 ал. 1 т. 8 от Устава Общото събрание на СНЦ „МИГ общини Елена и Златарица“

РЕШИ: Общото събрание приема окончателен доклад за изпълнение на СВОМР за периода 2016-2025 г.

По т. 7 от дневния ред: Председателят на събранието предложи тази точка да се разглежда на следващо заседание на Общото събрание като Управителния съвет на МИГ изготви обосновка и предложи стойности за членския внос съобразно новите условия на работа. Всеки член на ОС да има право в едномесечен срок да предложи на УС свой вариант. Предложенията могат да се изпращат и по имейла на сдружението. 

Председателят на ОС подложи на гласуване следния проект за решение: Управителният съвет да изготви и представи на следващото заседание на ОС предложение за членския внос за 2026 г.

Гласували:  „ЗА“ - 22 гласа, „против” – няма, „въздържали се” - няма. 
Във връзка с чл. 25 ал. 1 т. 12 от Устава Общото събрание на СНЦ „МИГ общини Елена и Златарица“

РЕШИ: Общото събрание възлага на Управителния съвет да изготви и представи за следващото заседание на ОС предложение за членския внос за 2026 г.

По т. 8 от дневния ред: Екипът представи обобщените параметри на новата СВОМР.

Поради изчерпване на дневния ред заседанието беше закрито.
Неразделна част от настоящия протокол е списък на присъстващите.


Председател:						Изготвил протокола:
                            /инж. Дилян Млъзев/         				    /Надежда Стоянова/


		Преброител:
				   /Димитринка Иванова/

